Baer (Eestimaa aadlisuguvõsa)

Baer, varem ka Baar, Bahr, Bähr ja Bar, aastast 1749 ametlikult Baer Edle von Huthorn on ilmselt Vestfaalist pärit kaupmehe- ja aadlisuguvõsa. Tänapäeval elavad suguvõsaliikmed Saksamaal ja Tšiilis.

Ajalugu
Päritolu ja varasem ajalugu
Suguvõsa on pärit ilmselt Vestfaalist, kust nad XVI sajandil Tallinna rändasid. Heinrich Baer (Baar) sai seal 1555. aastal linnakodanikuks ja majaomanikuks. Tema poeg Heinrich Baer siirdus Riiga, kus sai linnakodanikuks ja valiti Riia Suure Gildi liikmeks.Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935, lk 454.

Riia liin
Selle liini rajaja poeg Riia linnakodanik Heinrich Baer (suri 1660) oli aastatel 1631−1660 Pärnumaal Tõstamaa mõisarentnik.Adelheim, Georg. Die Genealogie der alten Familien Reval von Heinrich Laurenty. Reval: In Kommission bei F. Wassermann, 1925, lk 10 . Tema poeg Andreas Bähr (1627−maeti 1708) oli samuti Tõstamaa rentnik. Ta siirdus kaupmehesellina Riiast Tallinna, sai linnakodanikuks (1666) ja valiti Tallinna Suurgildi oldermanniks. Tema oli suguvõsa Tallinna liini rajaja.

Tallinna liin
Andreas Bähril oli vähemalt kaks last. Vanem poeg Andreas Baer (1686−1719) asus XVIII sajandi algul elama Soome ja oli Helsingforsis kaupmees; temaga sai alguse suguvõsa Soome liin.Baeri suguvõsa genealoogia saidil geni.com. Tema vend Heinrich Bähr (Baer) (~1688−maeti 1751) teenis Rootsi sõjaväes, kus teenis välja korneti auastme, ja Poola sõjaväes, kus tõusis leitnandiks. Abielu kaudu Anna Magdalena Woldeckiga sai temast Vohnja, Lasila ja Sutlema mõisa omanik. 1749. aasta 20. novembril (vkj) tõstis Püha Rooma keiser ta aadliseisusse ja ta sai perekonnanimeks Baer Edler von Huthorn. Tema oli Baeride aadliliini rajaja.

Baerid rüütelkonna matriklis
1768. aasta 30. jaanuaril (vkj) võeti Baerid Eestimaa rüütelkonna matriklisse.Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930, lk 10. Saaremaal immatrikuleeriti rüütelkonna aadlimatriklisse 1884. aasta 13. detsembril (vkj) Alexander Reinhold Baer Edler von Huthorn (1856−1917).Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935, lk 686. Tema vend Ernst August Baer Edler von Huthorn (1863−1936) võeti Saaremaa rüütelkonna aadlimatriklisse 14. jaanuaril (vkj) 1902.

Asehalduskorra ajal, mil aadlimatriklid olid ajutiselt kaotatud, kirjutati Baerid Eestimaa kubermangu aadlisuguvõsaraamatusse. 1786. aasta 24. augustil (vkj) kanti selle I raamatusse ehk vana aadli hulka Vohnja mõisnik major Andreas Magnus Baer Edler von Huthorn (1726−1787), tema tütar Johanna Elisabeth Baer Edle von Huthorn (1755−1818), Heinrich Johann Edler von Huthorni (1723 − maeti 1776) lesk Anna Luise Baer Edle von Huthorn (sündinud Freymann) (1734−1812) ja viimase poeg porutšik Magnus Johann Baer Edler von Huthorn (1765−1825).EAA, f. 854, n. 3, s. 20 (Asehalduskorra ajal aadlisuguvõsaraamatutesse kantud perekondade register), L1.

Suguvõsa liikmeid
Baer Edle von Huthorn
Heinrich Baer Edler von Huthorn (~1688−maeti 1751), Rootsi, Poola sõjaväelane (leitnant)
Heinrich Johann Baer Edler von Huthorn (1723–maeti 1776), Lasila, Piibe, Selli, Sutlema ja Kiidjärve mõisnik 
Magnus Johann Baer Edler von Huthorn (1765−1825), alamporutšik, Eestimaa rüütelkonna peamees, Eestimaa maanõunik, mõisaomanikpisi|Munaraku avastaja Karl Ernst von Baer (1792−1876)
Karl Ernst von Baer (1792−1876), meditsiinidoktor, salanõunik, Königsbergi ülikooli loodusteaduse ja zooloogiaprofessor ning prorektor, Königsbergi ülikooli zooloogiamuuseumi ja anatoomiainstituudi direktor, Peterburi TA tegevliige, nimekas teadlane, embrüoloogia rajaja, mõisaomanik
August Emmerich Baer Edler von Huthorn (1824−1891), Venemaa keiserliku mereväe kindralmajor
Alexander Andreas Ernst Baer Edler von Huthorn (1826−1914), õigusteaduse kandidaat, Eestimaa maanõunik, mõisaomanik
Karl Alfred von Baer Edler von Huthorn (1855–1927), õigusteadlane, Repniku mõisnik
Alexander Reinhold Baer Edler von Huthorn (1856–1917), aastani 1914 Kaarma-Suuremõisa rentnik, 1914–1917 Piibe mõisapidaja
Ernst August von Baer Edler von Huthorn (1863–1936 Brescia, Itaalia), Sandla, Tõlliste mõisnik
Woldemar Magnus Baer Edler von Huthorn (1866–1898), arst, dr. medBrennsohn, I. Die Aerzte Estlands von Beginn der historischen Zeit bis zur Gegenwart. Riga, 1922, 
Ferdinand Wilhelm von Baer (1868-), insener
Heinrich Alexander Baer Edler von Huthorn (1891−?), teoloogialitsentsiaat, Neuwarpi (Pommeris) pastor, mõisaomanik
Dietrich Baer Edler von Huthorn (sündinud 1951), biokeemik, Concepcióni ülikooli dotsent

pisi|Lasila mõis oli Baeride valduses üle sajandi

Baer Edle von Huthorni suguvõsa mõisavaldused
pisi|Piibe mõisa valitsejamaja. Mõis oli Baeride peamine valdus XVIII sajandi keskpaigast kuni võõrandamiseni
Eestimaa:
Araski (Arraska) (1787−1793), Kihelevere (Kichlefer) (1856−1859 pandi-, 1859−1874 pärusvaldus), Kolu (Heinrichshof) (kuni 1772), Konju (Raustfer) (1886−1916, kaasvaldus), Lasila (Lassila) (1720. aastad − 1830), Piibe (Piep) (1756−1919), Repniku (Repnik) (1889−1919), Selli (Sellie) (1770. aastad − 1919), Sutlema (Sutlem) (1730. aastad − pärast 1758), Vohnja (Fonal) (1720. aastad − 1790)
Liivimaa eesti distrikt:
Kiidjärve (Kiddijerw) (1772−1787), Visusti (Wissust) (1794−1798, pandivaldus)
Saaremaa:
Kaarma-Suuremõisa (Karmel-Großenhof) (XIX sajandi lõpp, rendivaldus)

Viited

Kirjandus
Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 10-15 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 454-455 ; täiendused, lk 686 .

Kategooria:Aadlisuguvõsad

Kategooria:Vestfaali inimesed
Kategooria:Eestimaa matrikliaadel
Kategooria:Eestimaa kubermangu aadlisuguvõsaraamatutesse kantud suguvõsad
Kategooria:Saksa-Rooma keisririigi aadlisuguvõsad
Kategooria:Saaremaa matrikliaadel